รัฐบาลไทย-ข่าวทำเนียบรัฐบาล-สมอ. ดึง “สภาการแพทย์แผนไทย” ร่วมกำหนดมาตรฐาน มอก.เอส เร่งพัฒนา SMEs อุตสาหกรรมสมุนไพร ชิงส่วนแบ่งตลาดกว่า 45,000 ลบ.
วันอังคารที่ 25 เมษายน 2566
25/04/2566
สมอ. ดึง “สภาการแพทย์แผนไทย” ร่วมกําหนดมาตรฐาน มอก.เอส เร่งพัฒนา SMEs อุตสาหกรรมสมุนไพร ชิงส่วนแบ่งตลาดกว่า 45,000 ลบ.
สมอ. จับมือสภาการแพทย์แผนไทย ร่วมเป็นองค์กรกําหนดมาตรฐาน (SDOs) เตรียมคลอดมาตรฐาน มอก.เอส ทั้งสินค้าและบริการ รองรับการเติบโตของ SMEs ในอุตสาหกรรมสมุนไพรไทย
ดร.ณัฐพลรังสิตพลปลัดกระทรวงอุตสาหกรรมเปิดเผยว่าอุตสาหกรรมสมุนไพรเป็นอุตสาหกรรมที่สร้างรายได้มหาศาลให้กับประเทศไทยโดยมีมูลค่ารวมกว่า45,000ล้านบาทต่อปีมีผู้ประกอบอาชีพที่เป็นทั้งเจ้าของกิจการและแรงงานที่เกี่ยวข้องอยู่ในอุตสาหกรรมนี้เป็นจํานวนมากปัจจุบันมีผู้ได้รับใบอนุญาตประกอบวิชาชีพการแพทย์แผนไทยจํานวน39,097คนผู้ผ่านการฝึกอบรมด้านการนวดแผนไทยกว่า400,000คนมีโรงงานผลิตยาแผนไทยของภาครัฐจํานวน71แห่งโรงงานผลิตยาแผนไทยภาคเอกชน947แห่งคลินิกแพทย์แผนไทยกว่า2,000แห่งและมีผู้ประกอบการร้านขายยาแผนไทยกว่า9,000รายทําให้กระทรวงอุตสาหกรรมเล็งเห็นถึงโอกาสในการพัฒนาศักยภาพด้านการมาตรฐานให้แก่ผู้ประกอบการSMEsในอุตสาหกรรมสมุนไพรรวมถึงแรงงานที่มีอยู่หลากหลายในอุตสาหกรรมดังกล่าวให้มีคุณภาพและได้รับการรับรองตามมาตรฐานถือเป็นการสร้างโอกาสในการแข่งขันทางธุรกิจของSMEsในอุตสาหกรรมนี้ด้วย
“กระทรวงอุตสาหกรรมตระหนักและให้ความสําคัญกับผู้ประกอบการSMEsเนื่องจากเป็นฟันเฟืองสําคัญในการขับเคลื่อนเศรษฐกิจของประเทศโดยมีนโยบายส่งเสริมให้ผู้ประกอบการSMEsทุกรายพัฒนาสินค้าและบริการให้มีคุณภาพเป็นไปตามมาตรฐานอย่างต่อเนื่องเพื่อสร้างความเชื่อมั่นแก่ผู้บริโภคและเพิ่มโอกาสในการจําหน่ายสินค้าโดยมอบหมายให้สํานักงานมาตรฐานผลิตภัณฑ์อุตสาหกรรม(สมอ.)จัดทํามาตรฐานอุตสาหกรรมเอสหรือมอก.เอสเพื่อให้การรับรองคุณภาพสินค้าและบริการของผู้ประกอบการSMEsหรือวิสาหกิจชุมชนซึ่งไม่ใช่อุตสาหกรรมขนาดใหญ่ให้มีคุณภาพเป็นไปตามมาตรฐานเพื่อสร้างความเชื่อมั่นแก่ผู้บริโภคก่อนที่จะพัฒนาต่อยอดสู่มาตรฐานผลิตภัณฑ์อุตสาหกรรม(มอก.)เพื่อการแข่งขันในตลาดต่างประเทศต่อไป”ปลัดกระทรวงอุตสาหกรรมกล่าว
นายบรรจงสุกรีฑาเลขาธิการสํานักงานมาตรฐานผลิตภัณฑ์อุตสาหกรรม(สมอ.)กล่าวเพิ่มเติมว่าปัจจุบันสมอ.มีมาตรฐานมอก.เอสทั้งหมด246มาตรฐานแบ่งเป็นมาตรฐานผลิตภัณฑ์120มาตรฐานและมาตรฐานด้านการบริการ126มาตรฐานมีผู้ประกอบการSMEsยื่นคําขอรับการรับรองรวมทั้งสิ้น1,115รายได้รับใบรับรองไปแล้ว522รายและอยู่ระหว่างดําเนินการ593รายซึ่งขณะนี้มีมาตรฐานที่เกี่ยวข้องกับอุตสาหกรรมสมุนไพรมีจํานวน10มาตรฐานเช่นแชมพูสมุนไพรสบู่เหลวสมุนไพรผลิตภัณฑ์บํารุงผิวผสมสมุนไพรผลิตภัณฑ์ล้างหน้าผสมสมุนไพรผลิตภัณฑ์บํารุงริมฝีปากผสมสมุนไพรแป้งน้ําและแป้งฝุ่นผสมสมุนไพรและมาตรฐานมอก.เอสการบริการนวดและสปาเป็นต้น
เลขาธิการสมอ.กล่าวต่อว่า“การกําหนดมาตรฐานของสมอ.ประกอบด้วยผู้เกี่ยวข้อง3ฝ่ายได้แก่ผู้ผลิตผู้บริโภคหรือผู้ใช้และนักวิชาการที่เป็นผู้เชี่ยวชาญในแต่ละสาขาวิชาชีพจะมาร่วมกําหนดมาตรฐานเพื่อให้ตรงกับความต้องการของภาคอุตสาหกรรมซึ่งปัจจุบันสมอ.มีหน่วยงานร่วมเป็นองค์กรกําหนดมาตรฐาน(Standards Developing Organizations : SDOs)จํานวน43หน่วยงานทําหน้าที่กําหนดมาตรฐานมอก.แต่ยังไม่มีSDOsหน่วยงานใดกําหนดมาตรฐานสําหรับผู้ประกอบการSMEsโดยเฉพาะ สมอ.จึงได้จับมือกับสภาการแพทย์แผนไทยมาร่วมกําหนดมาตรฐานสําหรับผู้ประกอบการSMEsโดยเฉพาะด้านมาตรฐานสมุนไพรไทยเนื่องจากเป็นหน่วยงานที่มีบุคลากรที่มีองค์ความรู้และความสามารถเฉพาะทางด้านการแพทย์แผนไทยและจะเป็นหน่วยงานแรกที่เป็นองค์กรกําหนดมาตรฐานสําหรับSMEsโดยสมอ.ได้จัดให้มีพิธีลงนามบันทึกข้อตกลงความร่วมมือ(MoU)กับสภาการแพทย์แผนไทยเพื่อส่งเสริมและพัฒนาด้านการมาตรฐานและการให้รับรองมาตรฐานการแพทย์แผนไทยเมื่อวันที่21เมษายน2566ที่ผ่านมาหลังจากนี้สภาการแพทย์แผนไทยจะสํารวจความต้องการของผู้ประกอบการที่เป็นสมาชิกเพื่อจัดทําแผนการกําหนดมาตรฐานมอก.เอสต่อสมอ.ภายในเดือนมิถุนายน2566นี้ และจะเริ่มกําหนดมาตรฐานมอก.เอสที่เกี่ยวข้องกับผลิตภัณฑ์สมุนไพรและการบริการนวดแผนไทยการบริการนวดเพื่อสุขภาพ(Wellness)และจะพัฒนาต่อยอดไปจนถึงขั้นกําหนดมาตรฐานมอก.สําหรับผลิตภัณฑ์สมุนไพรในระดับอุตสาหกรรมต่อไปทั้งนี้หากผู้ประกอบการSMEsต้องการยื่นคําขอรับการรับรองสามารถยื่นคําขอออนไลน์ได้ที่https://service.tisi.go.th/e-sdo/web/request/createและสอบถามรายละเอียดเพิ่มเติมได้ที่กองกํากับองค์กรด้านการมาตรฐานสมอ.โทร0 2430 6826ในวันและเวลาราชการ”